Viborger Samler, 1845-09-15
(Citanten, Propr. Weinschenck, paaanker under denne Sag en inden Aalborg Bytingsret den 25de Novbr. 1844 afsagt Dom i en Sag, anlagt af ham imod Jndstævnte, Bødker Kjersgaard som Eier af Gaarden Nr. 274 i Jomfru-Annegaden i Aalborg, til inden en vis Tid under en daglig Mulct enten at tilmure 3 Fag Vinduer, som Jndstævnte har anbragt i en til den nævnte Gaard henhørende Bygning, der vender mod Gaardspladsen til den Citanten tilhørende Nabogaard, Nr. 273, og hvorved Citanten mener at Jndstævnte uberettiget har skaffet sig Udsigt til denne sidste Gaard, eller at gjøre en saadan Indretning ved disse Vinduer, at Udsigt til Citantens Gaard derved forhindres.) Ved bemeldte Dom er saaledes kjendt for Ret: "Jndstævnte Bødkermester J. N. Kjersgaard her af Byen, bør for Citantens, Proprietair Weinschenck til Gunderupgaard, hans Tiltale i denne Sag fri at være. Processens Omkostninger ophæves." Dom: "Bytingsdommen bør ved Magt at stande. Processens Omkostninger for Overretten betaler Citanten til Jndstævnte med 20 Rbd., som udredes inden 8 Uger efter denne Doms lovlige Forkyndelse under Adfærd efter Loven. Nr. 158. - Gaardmændene Anders Simonsen og Hans Christensen af Thorsøe (Ldsovrpkt. Quistgaard befalet), ctr. Besidderinden af Stamhuset Benzon (Ldsovrpkt. Jespersen).(Hovedcitanterne, Gaardmændene Anders Simonsen og Hans Christensen, af hvilke den første i Slutningen af 1841 tilkjøbte sig en Gaard i Thorsøe, der tidligere havde været Fæstegaard under Skjervad Gods, og den Sidste under 1ste Octbr. f. A. fik Fæstebrev paa en anden Gaard i Thorsøe, der ligeledes hidtil har været Fæstegaard under samme Gods, gjøre under nærværende Sag Fordring paa at tilkjendes Eiendomsret eller Brugs- og Frugtsret til en Deel af et Stykke Eng, der er beliggende paa Benzon, Hovedgaards Mark, men som tidligere har været benyttet af Fæsterne af de 2 Gaarde, som Hovedcitanterne nu besidde, i Forening med Fæsterne af 2 andre Gaarde i Thorsøe under Skjervad Gods, i et saadant Forhold, at Hovedcitanterne mene sig berettigede hver til en Fjerdepart, af bemeldte Eng; hvorhos Hovedcitanterne fordre sig Erstatning tilkjendt, fordi Contractantinden har frataget dem det af dem i 1843 paa Engen slaaede Høe m.v.) Ved den inden Nørre Herreds Ret den 2den December 1844. i bemeldte Sag afsagte Dom er saaledes kjendt for Ret: "Jndstævnte, Fru Ritmesterinde A. v. Benzon paa Stamhuset Benzons Vegne, bør for Citanterne, Gaardmændene Anders Simonsen og Hans Christensen, begge af Thorsøe, deres Tiltale, i denne Sag fri at være, dog saaledes, at Jndstævnte bør erstatte hver af Citanterne 4 Læs Høe efter den Værdie, som kyndige og uvillige af Retten dertil udmeldte Mænd sætte paa samme, saa og at udrede en Mulct af 20 Rbd. S. til Randers Amts Fattigkasse. Processens Omkostninger ophæves. Citanternes befalede Sagforer, Procurator Olsen, tillægges i Salair 15 Rbd. S., der udredes af det Offentlige. Det Jdømte at udredes inden 15 Dage efter denne Doms lovlige Forkyndelse under Adfærd efter Loven." Dom: "Herredstingsdommen bør ved Magt at stande; dog saaledes, at den Contractantinden idømte Mulct bortfalder. Processens Omkostninger for Overretten ophæves. Den idømte Erstatning udredes inden 8 Uger efter denne Doms lovlige Forkyndelse under Adfærd efter Loven. Den 8de September: Nr. 172. - Ldsorpkt. Jespersen som Actor, contra Arrestanten Carl Johan Borggreen eller Berggreen (edsovrpkt. Cancelliraad Møller), tiltalt for Tyveri og Betleri og ved Hvetboe Herreds Extraret dømt til at hensættes til Forbedringshuusarbeide i Viborg Tugt- og Forbedringshuus i 18 Maaneder. – Dom: "Arrestanten Carl Johan Borggreen eller Berggreen bør hensættes til Forbedringshuusarbeide i Viborg, Tugt- og Forbedringshuus i 2 Aar.